Συνημμένο 298. 

Μία ακόμη νέα και απλή απόδειξη.

Πρόταση 1β(4) (Σχήμα 198). 

Τα ύψη κάθε τριγώνου συντρέχουν, ή για την ακρίβεια:  Οι φορείς των υψών κάθε τριγώνου, περνούν από το ίδιο σημείο.

Ó÷Þìá 198.

Σχήμα 198.


Απόδειξη (75ος τρόπος). 
(α). Για οξυγώνιο τρίγωνο (Σχήμα 198).  
Θεωρούμε οξυγώνιο τρίγωνο ΑΒΓ και τα ύψη του ΑΔ, ΒΕ, ΓΖ.

Αν Η≡ΑΔ∩ΒΕ και Η′≡ΑΔ∩ΓΖ, τότε:
Από το εγγράψιμο τετράπλευρο ΒΔΗ′Ζ, παίρνουμε:

ΑΒ.ΑΖ=ΑΔ.ΑΗ′.                              (1).
Από το εγγράψιμο τετράπλευρο ΓΔΗΕ, παίρνουμε:  ΑΓ.ΑΕ=ΑΔ.ΑΗ.         (2).
Και από το εγγράψιμο τετράπλευρο ΒΓΕ′Ζ, παίρνουμε: ΑΒ.ΑΖ=ΑΓ.ΑΕ.      (3).
Δηλαδή η σχέση (3) φανερώνει ότι τα πρώτα μέλη των σχέσεων (1) και (2) είναι ίσα, οπότε θα είναι και τα δεύτερα.
Άρα, θα είναι ΑΔ.ΑΗ′=ΑΔ.ΑΗ ή ΑΗ′=ΑΗ ή Η′≡Η. Τούτο σημαίνει ότι τα ύψη ΒΕ και ΓΖ, τέμνουν το ύψος ΑΔ, στο ίδιο σημείο, ή ΑΔ∩ΒΕ∩ΓΖ≡Η (ορθόκεντρο).
(β). Για αμβλυγώνιο τρίγωνο.
Αποδείξαμε παραπάνω ότι η Πρόταση 1β(4), αληθεύει για οξυγώνιο τρίγωνο, 

οπότε σύμφωνα με την ενιαία απόδειξη της παραγράφου 5θ(89) ή 10ι(171) του βιβλίου του γράφοντος «Νέα Στοιχεία Γεωμετρίας», ή τον παραπάνω 22 τρόπο απόδειξης, αυτή θα αληθεύει και για αμβλυγώνια τρίγωνα. 

Συνεπώς, για κάθε νέα απόδειξη της Πρότασης αυτής, δεν είναι αναγκαία η απόδειξη αυτής και για αμβλυγώνιο τρίγωνο. Αρκεί απόδειξη μόνο για οξυγώνιο.
Παρατηρήσεις.
(α). Όπου 1β(4), αναφέρεται στην παράγραφο στην οποία υπάρχουν οι δύο νέες αποδείξεις 10 και 38, του Θεωρήματος της σύγκλισης των υψών τριγώνου, του βιβλίου του γράφοντος «Νέα Στοιχεία Γεωμετρίας».
(β). Με την παραπάνω πρώτο-εμφανιζόμενη απόδειξη, για την Πρόταση 1β(4), οι αποδείξεις δικής μου επινόησης ανέρχονται στις 48, με στόχο την 49η.

(γ). Η παραπάνω απόδειξη καταχωρήθηκε στο βιβλίο του γράφοντος «Νέα Στοιχεία Γεωμετρίας» στην παράγραφο 11/36, τόμος 11.
                                                                                                 Θεσσαλονίκη 7-3-2018.

                                                                                                  Νίκος Κυριαζής.

